stanford-oval/wikipedia huggingface dataset:
ג'ורג' סינר
הערות שוליים

↑  "Albert Francis Sinner". Wild Roots. He worked as a bookkeeper for Ford Motor Co. in Fargo before coming here to farm in 1920.
↑  "Katherine Augusta Wild". Wild Roots.
↑  "George Sinner". NNDB.
1 2  George A. Sinner – North Dakota Governors Online Exhibit – Exhibits – State Historical Society of North Dakota
↑  "North Dakota Dispute – Who Is the Governor?". The New York Times. AP. January 3, 1985.
| --- | --- |
בקרת זהויות :  GND: 1193258545  ISNI: 0000 0000 2902 2677  LCCN: n85139674  VIAF: 45735842   WorldCat (עם VIAF): 45735842
ארובה סולרית

תרשים סכמטי של 'ארובה סולרית'
ארובה סולרית  (SUT ,Solar Updraft Tower או SCPP ,Solar Chimney Power Plant) היא הצעה לבניית תחנת כוח סולרית-תרמית לייצור חשמל, בטכנולוגיה הרותמת זרם אוויר קונבקטיבי להנעת טורבינות רוח. טכנולוגיות זו אינה פולטת גזי חממה או גזים רעילים אחרים לאטמוספירה (למעט בתהליך בנייתה). לפי רעיון זה, אנרגיית השמש מחממת אוויר תחת קולט גדול שבמרכזו נמצאת ארובה גבוהה הפתוחה משני צידיה. עליית טמפרטורת האוויר גורמת להפרשים בצפיפות האוויר
בין עמודת האוויר בתוך הארובה, לבין האוויר מחוץ לארובה (האוויר בסביבה הטבעית שבו נמצא המתקן), אשר גורמים להפרשים בלחץ האוויר בין האוויר בתוך הארובה ומחוצה לה, דבר הגורם לאוויר להישאב לארובה ולהניע טורבינות.
רעיון דומה, המשתמש באותו עקרון פיזיקלי, אינו זקוק לקולט סולרי, אך זקוק לכמויות מים גדולות, הוא "ארובות שרב", פיתוח של פרופ' דן זסלבסקי מהטכניון. ב"ארובות שרב" כיוון הרוח בארובה הוא כלפי מטה, בשונה מהארובה הסולרית שם כיוון הרוח הוא כלפי מעלה.
אופן פעולה

הארובה הסולרית בנויה משלושה חלקים עיקריים: קולט, ארובה וטורבינה. הקולט הוא משטח אופקי על שטח נרחב מאוד המוצב בגובה של מטרים בודדים מעל פני האדמה ופתוח בצידיו על-מנת לאפשר לאוויר מהסביבה (ambient air) להיכנס. תפקיד הקולט הוא לחמם את האוויר תחתיו (על ידי אפקט החממה), ולגרום לאוויר לנוע בתנועה קונבקטיבית לכיוון הארובה שמוצבת במרכזו. הארובה, פתוחה בחלקה העליון והתחתון, כאשר בחלקה התחתון היא מחוברת לקולט בחיבור הדוק ללא דליפות אוויר. זרם האוויר חולף דרך ומניע טורבינת רוח המוצבת בבסיס הארובה, וממשיך במעלה הארובה החוצה. הטורבינה הפועלת על הפרשי לחצי אוויר, ממירה את האנרגיה האצורה ברוח לאנרגיה מכנית אשר מומרת לאנרגיה חשמלית על ידי גנרטורים קונבנציונליים. בנוסף, כתוצאה מאפקט ארובה (stack effect) הארובה יונקת עוד ועוד אוויר חם מהקולט, ומאפשרת לעוד אוויר קר (יותר) מהסביבה להיכנס מצידי הקולט .
רכיבים ותכונות > קולט סולרי

הקולט מורכב מלוחות זכוכית מזוגגת או חומר לא אטום אחר, כך שהוא מאפשר כניסה של אנרגיית שמש בגלים-קצרים, אם בקרינה ישירה או בקרינה מפוזרת, ומונע יציאה של גלים-ארוכים הנפלטים מהאדמה שהתחממה תחתיו. לפיכך, האדמה תחת הקולט תורמת אף היא לחימום האוויר בתווך שבינה לבין גג הקולט. במחקר על מודל קטן נמצא כי לסוגים שונים של משטחים תחת הקולט ישנה השפעה על ביצועיה של ה'ארובה הסולרית'. לסוג החומר המונח על האדמה הייתה השפעה על טמפרטורת האוויר תחת הקולט ובכניסה לארובה, על מהירות הרוח ולכן על היעילות הכוללת. יעילות טיפוסית של קולט תנוע בין 40-60%. חישוב יעילות הקולט נשען על הפרמטרים הבאים: טמפרטורת האוויר במקום כניסת האוויר לקולט (או: טמפרטורת האוויר בסביבה הטבעית), עוצמת קרינת השמש (solar insolation), יכולתם של הלוחות המרכיבים את הקולט להעביר את קרינת השמש (Transmittance), הפסדי אנרגיה עקב חיכוך האוויר בגג הקולט, ויכולת המצע תחת הקולט לספוג חום.
כאמור, מבנה הקולט הוא שטוח ואופקי, אולם לקראת בסיס הארובה הניצבת במרכזו, גובהו של הקולט גדל בהדרגה וזאת על-מנת לאבד מינימום אנרגיית רוח עקב חיכוך, משום שתנועת הרוח משנה את כיוונה מתנועה אופקית (בקולט) לתנועה אנכית (בארובה). עמידות הלוחות המרכיבים את גג הקולט יכול להגיע ל-20 שנה אם בנוי ממברנה פולימרית, או הרבה יותר אם בנוי מזכוכית. קוטר הקולט במתקנים מסחריים יכול להגיע אף לקילומטרים ספורים.
רכיבים ותכונות > מִגְדל

המגדל הוא ארובה או צילינדר גבוה מאוד (במתקנים מסחריים 550–1000 מ') בקוטר של 50–130 מ'. תפקיד הארובה הוא ליצור יניקה של האוויר החם המופק תחת הקולט הסולרי, כך שמסת אוויר תחלוף על פני טורבינת הרוח (או על פני מספר טורבינות) על-מנת להניעה. הודות לזרם אוויר חם הנכנס לארובה מהקולט נוצר מצב בו עמודת האוויר בתוך הארובה פחות צפופה מהאוויר מחוצה לה, ולכן נוצרת יניקה. הפסדי האנרגיה לטובת חיכוך האוויר בארובה נמוכים הודות ליחס נפח \ שטח-פנים טובים. מהירות הרוח במגדל פרופרוציונאלית בקירוב להפרש של עליית הטמפרטורה בקולט ולגובהו. עליית הטמפרטורה במתקן גדול היא כ-30–35 מעלות קלווין, דבר המניב מהירות רוח של כ־15 מ'\שנייה (כ-55 קמ"ש), מהירות לא גבוהה מדי שתאפשר כניסה לארובה לצורך תחזוקה ללא סכנות מרוח חזקה.
רכיבים ותכונות > טורבינה

הטורבינות בארובה הסולרית היא החלק הנע היחידי בכל המתקן. טורבינות אלו אינן פועלות כמו טורבינות רוח טיפוסיות בהן למהירות הרוח ישנה השפעה גדולה על הנעת הטורבינה, ושם מהירות הרוח לפני ואחרי הטורבינה אינה זהה. הטורבינות הנידונות, ממירות דווקא את לחץ האוויר לאנרגיה סיבובית. מהירות הרוח לפני ואחרי הטורבינה היא זהה. ההספק של טורבינות אלו גדול בסדר גודל אחד לערך מטורבינות טיפוסיות. ההספק שלהן הוא מכפלה של נפח האוויר החולף דרכן ליחידת זמן, בהפרשי לחץ האוויר סביב הטורבינה. כאמור, הבדלי לחץ האוויר נובעים עקב עליית טמפרטורת האוויר.
רכיבים ותכונות > אגירת חום

האדמה תחת הקולט סופגת קרינת שמש ותורמת לחימום האוויר על ידי פליטת החום שספגה. למעשה, פליטת החום של האדמה נמשכת גם לאחר שקיעת השמש כאשר אין כלל קרינת שמש על הקולט. כך למעשה האדמה משמשת גם כאוגר אנרגיה. על-מנת להעצים את אגירת החום במהלך שעות היום ואת שחרורה בשעות הלילה, ניתן להניח צינורות מים שחורים, שישמשו כמדיום לאגירת החום. העצמה זו מתרחשת מאחר שקיבול החום של המים גדול מזה של אדמה בערך פי חמישה. הצינורות אטומים כך שיש למלאם במים פעם אחת בלבד [איור 1]. ב[גרף 1] ניתן לראות תוצאות סימולציה של אגירת חום תחת הקולט. הקו הצהוב מתאר את הספק המתקן באחוזים לאורך שעות היום כאשר המצע מתחת לקולט הוא אדמה. ההספק המקסימלי המופק במצב זה (בשעה 13:00 לערך) הוא גם נקודת ייחוס בגרף ל-100% הספק. ניתן גם לראות שבין השעות 9:00-17:00 שבהן ישנה קרינת שמש, ההספק המופק אינו נמוך מ־40%. כמו כן, בשעות הלילה ההספק נמוך מאוד (5-10% לערך) בשל פליטת חום מועטה מהאדמה. הקו הכחול והאדום בגרף מתארים שימוש בצינורות מים בגובה של 10 ו-20 סנטימטרים בהתאמה. מאחר שצינורות המים סופגים אנרגיית שמש רבה במהלך היום, הם גורעים למעשה חלק מהאנרגיה שהייתה משמשת לחימום האוויר בשעות היום, ולכן, במצבים אלו ההספק המקסימלי יהיה נמוך מה-100% של נקודת הייחוס. אולם בשל פליטת החום מצינורות המים בשעות הלילה ההספק יהיה מספיק גבוה על-מנת להגדיר את התחנה כפעילה לאורך כל שעות היממה. כך, שימוש בצינורות מים בגובה של 10 סנטימטרים יפיק הספק מקסימלי של כ-50% (סביבות השעה 15:00), הספק מינימלי של 25% (בין 6:00-9:00) וממוצע של כ־35-40% בשעות הלילה. באותו אופן, שימוש בצינורות מים בגובה של 20 סנטימטרים יפיקו הספק יותר מאוזן של כ-40% לאורך כל שעות היממה. נציין שהשטח הכולל תחת כל עקומה הוא פחות או יותר זהה (התפוקה הכוללת ביממה) מאחר שכך או כך, הקולט ספג את אותה כמות האנרגיה במהלך היום.
שימוש בכמויות מים משתנות בצינורות מאפשרת אם כן להתאים את היצע אספקת החשמל לביקושים.
רכיבים ותכונות > הספק

הספק הארובה הסולרית אינו תלוי רק ביעילות של כל אחד מחלקיו, אלא גם בתנאים המטאורולוגיים השׂוררים בסביבה הטבעית שבו הוא נמצא: בראש ובראשונה עוצמת קרינת השמש (solar insolation), וגם טמפרטורת האוויר (עם השפעה יותר נמוכה). בסימולציה חישובית המראה את הקשר בין הספק המתקן לבין עוצמת קרינת השמש (W/m²), נמצא כי מעל עוצמת קרינה של 300W/m² ישנו קשר ליניארי בין עוצמת הקרינת ובין הספק המתקן. נמצא גם שככל שטמפרטורת הסביבה נמוכה יותר, עבור אותה עוצמת קרינה, הספק המתקן יהיה גבוה יותר . כמו כן, הספק המתקן פרופורציונלי למכפלה של גובה המגדל ושטח הקולט (או לנפח הצילינדר שנוצר ממכפלתם). לכן באופן עקרוני, בסביבה נתונה, אותו ההספק יוכל להיות מופק על ידי מתקן בעל מגדל נמוך וקולט בשטח נרחב מאוד, או ליהפך. אולם עיקרון זה טוב אך ורק בתור "חוק אצבע" שכן ככל ששטח הקולט הולך וגדל, כך ישנם יותר איבודי אנרגיה כתוצאה מחיכוך האוויר בגג הקולט. פרמטר נוסף שמשפיע על הספק ויעילות המתקן הוא גובהה של הארובה: ככל שהמגדל גבוה יותר, כך יניקת האוויר מהקולט תהיה רבה יותר, דבר שמדרבן את התהליך הכולל של המתקן. חישובים תאורטיים של הפקת אנרגיה חודשית מהמתקן הראו הסכמה טובה מאוד עם מדידות שבוצעו בפועל.
פיילוט

בשנת 1981 נבנה אב-טיפוס נסיוני לארובה הסולרית במנסנרס ספרד (כ-150 ק"מ דרומית למדריד) [תמונה 1]. המתקן נבנה על ידי חברה גרמנית בשם Schlaich-Bergermann ובמימון ממשלת גרמניה. מטרת הקמתו הייתה לאמת על ידי מדידות את החישובים התאורטיים, ולבחון את השפעתם של סוגים שונים של רכיבי המתקן על הספק ויעילות המתקן, תחת תנאים מטאורולגים אמיתיים. גובהה של הארובה היה כ-200 מטר, קוטרה כ-10 מטר, וקוטר הקולט כ־250 מטר. למתקן הייתה טורבינה אחת, והספקה המרבי היה 50KW. המתקן פעל בין השנים 1982–1989, והחשמל שהופק חובר לרשת החשמל המקומית. מבחינת עמידות הלוחות המרכיבים את הקולט, נמצא כי זכוכית הוא החומר העמיד ביותר, ובנוסף מתנקה ביתר קלות בעת גשם. לעומתה, לוחות של ממברנות פלסטיק מסוגים שונים נטו עם הזמן להיסדק.
חישובים תאורטיים של הפקת אנרגיה מהמתקן הראו הסכמה טובה מאוד עם מדידות שבוצעו בפועל.
לעומת טכנולוגיות ריכוז קרני שמש

מגדל שמש היא טכנולוגיה תרמו-סולרית אשר בדומה לארובה הסולרית, גם לה יש יכולת אגירת חום.
בטבלה להלן מוצגים מספר יתרונות של טכנולוגיית הארובה הסולרית לעומת CSP, בהם מחירי חשמל ותחזוקה נמוכים יותר, עלות הקמה נמוכה יותר, מבנה פשוט יותר, אי-שימוש במי קירור, ואולי היתרון החשוב ביותר - יכולת לרצף פעולה לאורך כל שעות היממה (לעומת יכולת אגירת חום של כ 6–10 שעות במתקני CSP).
החיסרון הגדול של הארובה הסולרית הוא השטח העצום הדרוש להקמה של מתקן שכזה.
חברה מסחרית

חברת EnviroMission האוסטרלית, הממוקמת במלבורן, היא חברה מסחרית שמאז שנת 2001 מתעתדת לבנות ארובה סולרית, אך ללא הצלחה נכון לרגע זה.
הערות שוליים

1 2 3  G. Weinrebe, W.Schiel, “Up-Draught Solar Chimney and Down-Draught Energy Tower – A Comparison”, ISES: Solar World Congress (2001)
1 2 3 4 5 6 7 8 9  J. Schlaich, R. Bergermann, W.Schiel, G, Weinrebe, “Design of Commercial Solar Updraft Tower Systems - Utilization of Solar Induced Convective Flows for Power Generation”, Journal of Solar Energy Engineering 127, 2005, עמ' 117-124
1 2  X. Zhou, Y. Xu, "Solar updraft tower power generation", ScienceDirect, Solar Energy 128, 2016
↑  S.S Al-Azawie , S.Hassan, M.F  Zammeri, "Experimental and numerical study on ground material  absorptivity for solar chimney power applications”, , Energy and Sustainability V,  WIT Press, 2015
1 2 3  solar-updraft-tower
↑  IRENA: “RENEWABLE ENERGY TECHNOLOGIES: COST ANALYSIS SERIES”

Volume 1: Power Sector Issue 2/5, Concentrating Solar Power (2012)
↑  A.Liqreina, L.Qoaider, “Dry cooling of concentrating solar power (CSP) plants, an economic competitive option for the desert regions of the MENA region”, Solar Energy, Vol. 103, pp.

417–424, (2014).
↑  EnviroMission
| --- | --- |
בקרת זהויות :  GND: 4143438-9 
איור 1 - צינורות מים כמדיום אגירת חום
גרף 1 - השפעה של מדיום אגירת החום על הספק הארובה הסולרית
תמונה 1: פיילוט ארובה סולרית, מנסנרס, ספרד
ריכוז מסכם של פרמטרים השוואתיים; צבע ירוק מסמן יתרון משמעותי, צבע אדום מסמן חיסרון משמעותי
בוריס אברוך

| --- | --- |

 לידה:  10 בפברואר 1978 (בן 46) קראגנדי, ברה"מ 
 הישג בולט:  מס' 50 בעולם ביולי 2005
 הדרגה הגבוהה ביותר:  רב-אמן
 מד כושר מרבי:  2668 (ספטמבר 2009)
 מד כושר נוכחי:  2567 (אפריל 2021)
 מדינה:  ברית המועצות, ישראל
 
בוריס לאונידוביץ' אברוך (ברוסית: Борис Леонидович Аврух; נולד ב-10 בפברואר 1978) הוא שחמטאי בדרגת רב-אמן, לשעבר חבר נבחרת ישראל.
קריירה

אברוך, יליד קרגנדה, קזחסטן, עלה לישראל בשנת 1995 ונטל חלק בקבוצות של מועדוני שחמט מובילים (באר שבע ואשדוד), שזכו מספר פעמים באליפות ישראל וגביע המדינה. 

חיבר ספר שחמט, העוסק בפתיחה, בשם "רפטרטואר של רב אמן - 1. ד4" שיצא לאור בשני כרכים, וזכה לביקורות אוהדות מאוד מצד קהיליית השחמט הבינלאומית.
נשוי למרגריטה, אב לשתי בנות ומתגורר בארצות הברית, אך ממשיך לייצג את ישראל. אינו פעיל מיולי 2017.
אברוך הוא בן דוד של אשתו של אלוף ישראל לנוער בשחמט בשנת 1995, אליק ויידסלבר.
הישגים בולטים

1990 - זכה באליפות ברית המועצות עד גיל 12, ומאוחר יותר באותה שנה זכה באליפות העולם עד גיל 12
1991 - זכה במקום השני באליפות העולם עד גיל 14
1996 - זכה באליפות ישראל לנוער
1998 - זכה באליפות צה"ל
2000 - זכה באליפות ישראל, במשותף עם אליק גרשון
2002 - השתתף באליפות העולם, דורג במקום ה-61 והודח בסיבוב הראשון
2002 - זכייה במקום השני באליפות ישראל
2004 - זכייה במקום השלישי באליפות ישראל
2008 - זכה בפעם השנייה באליפות ישראל
2013 - זכה במקום השלישי באליפות ישראל בשחמט
תחרות לדוגמה בה השתתף

המכביה ה-19 ב-2013
הופעות באולימפיאדות

בוריס אברוך השתתף בנבחרתה האולימפית של ישראל.
| שנה | לוח | מד כושר | נקודות | תוצאות |  % | מקום |
| --- | --- | --- | --- | --- | --- | --- |
| 1998 | 2 עת | 2565 | 8 מ-10 | 7+ 2= 1- | 80 | 4 קבוצתי, 1 אישי |
| 2000 | 3 | 2625 | 7 מ-11 | 5+ 4= 2- | 63.6 | 5 קבוצתי |
| 2002 | 1 עת | 2595 | 4.5 מ-9 | 3+ 3= 3- | 50 | 9 קבוצתי |
| 2004 | 4 | 2614 | 7.5 מ-10 | 5+ 5= 0- | 75 | 5 קבוצתי |
| 2006 | 4 | 2633 | 7.5 מ-10 | 6+ 3= 1- | 75 | 4 קבוצתי, 3 אישי |
| 2008 | 3 | 2657 | 4 מ-8 | 2+ 4= 2- | 50 | 2 קבוצתי |
| 2012 | עת | 2605 | 5 מ-10 | 4+ 2= 4- | 50 |  |
ג'יימס לופלנד

ג'יימס ראש לופלנד (באנגלית: James Rush Lofland‏; 2 בנובמבר 1823 – 10 בפברואר 1894) היה עורך דין ופוליטיקאי אמריקאי ממילפורד, דלאוור. הוא היה חבר במפלגה הרפובליקנית ושימש כחבר בית הנבחרים של ארצות הברית מדלאוור.
ביוגרפיה > ראשית חייו

לופלנד נולד ב-2 בנובמבר 1823 במילפורד, דלאוור, קיבל חינוך קלאסי וסיים את לימודיו במכללת דלאוור בניוארק ב-1845. הוא למד משפטים, והתקבל ללשכת עורכי הדין בדלאוור ב-1848, והחל את עיסוקו במילפורד.
ביוגרפיה > קריירה מקצועית ופוליטית

ב-1849 הוא היה מזכיר הסנאט של דלאוור והיה חבר בוועידה החוקתית של המדינה ב-1853. הוא היה מזכיר המדינה של דלאוור מ-1855 עד 1859, ומנהל שכר בצבא ארצות הברית מ-1863 עד 1867. במהלך הבחירות לנשיאות 1872 הוא היה ציר בוועידה הלאומית הרפובליקנית.
לופלנד נבחר כרפובליקני לקונגרס ה-43, וכיהן מ-4 במרץ 1873 עד 3 במרץ 1875. הוא נכשל בניסיון לבחירה מחדש ב-1874 לקונגרס ה-44, וחזר לעסוק במשפטים.
ביוגרפיה > מוות ומורשת

לופלנד מת ב-10 בפברואר 1894 במילפורד, דלאוור ונקבר שם בבית הקברות של אוד-פלוז.
בדיל(IV)

| --- | --- |
 מסה מולרית:  818.29 גרם/מול
 צפיפות:  5.107 גרם/סמ"ק
 
בדיל(IV) יודאט היא תרכובת אי-אורגנית שנוסחתה הכימית היא  {\ce {Sn(IO3)4}}. היא התגלתה לראשונה בשנת 2020 על ידי תגובה הידרותרמית של בדיל(II) אוקסיד (אנ') וחומצה יודית (אנ') במים בטמפרטורה של 220°C. התרכובת היא גביש חסר צבע בצורת עמוד, שמתגבשת לפי חבורת הסימטריות המרחבית הטריקלינית P-1. יש לה פער אסור עקיף (ניסיוני: 4.0 eV; מחושב: 2.75 eV).
הערות שוליים

1 2  Luo, Min; Liang, Fei; Hao, Xia; Lin, Donghong; Li, Bingxuan; Lin, Zheshuai; Ye, Ning (2020-03-24). "Rational Design of the Nonlinear Optical Response in a Tin Iodate Fluoride Sn(IO 3 ) 2 F 2". Chemistry of Materials (באנגלית). 32 (6): 2615–2620. doi:10.1021/acs.chemmater.0c00196. ISSN 0897-4756.
↑  Liang, Akun; Rodriguez-Hernandez, Placida; Muñoz, Alfonso; Rahman, Saqib; Segura, Alfredo; Errandonea, Daniel (2021). "Pressure-dependent modifications in the optical and electronic properties of Fe(IO 3 ) 3 : the role of Fe 3d and I 5p lone–pair electrons". Inorganic Chemistry Frontiers (באנגלית). 8 (22): 4780–4790. doi:10.1039/D1QI00870F. ISSN 2052-1553.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בדיל(IV) יודאט".
ערך זה הוא קצרמרבנושא כימיה. אתם מוזמנים לתרום לוויקיפדיה ו.
ג'יימס לייטבודי

ג'יימס דייוויס "ג'ים" לייטבודי (באנגלית: James Davies "Jim" Lightbody; 16 במרץ 1882 –  2 במרץ 1953) היה אתלט אמריקאי, אלוף אולימפי בריצות למרחקים בינוניים (800 ו-1500 מטר), בעל 6 מדליות אולימפיות, מהן 4 מדליות זהב.
ביוגרפיה

לייטבודי נולד בפיטסבורג שבפנסילבניה. הוא בוגר אוניברסיטת שיקגו.
באולימפיאדת סנט לואיס (1904) זכה לייטבודי ב-4 מדליות, מהן 3 מדליות זהב ומדליית כסף אחת. מדליות זהב בריצת 800 מטר בשיא אולימפי חדש של 1:56.0 דקות, לפני הווארד ולנטיין (1:56.3 דקות) אמיל ברייטקרויץ (1:56.4 דקות) שניהם מארצות הברית, בריצת 1500 מטר בשיא עולם חדש של 4:05.4 דקות, לפני פרנק ורנר (4:06.8 דקות) ולייסי הרן שניהם מארצות הברית ובריצת 2590 מטר מכשולים בתוצאה של 7:39.6 דקות, לפני ג'ון דיילי מבריטניה (7:40.6 דקות) ובן ארצו ארתור ניוטון (7:45.6 דקות). מדליית כסף בריצה הקבוצתית ל-4 מייל כחבר בנבחרת שיקגו אליהם הצטרף אלבר קורה מצרפת. בריצה עצמה הוא סיים שני אחרי ניוטון ממועדון האתלטיקה של ניו יורק שזכו במדליית הזהב.
באליפות איחוד אתלטים חובבים שנערכה בשנת 1905 זכה לייטבודי בשתי מדליות זהב בריצות ל-800 ול-1500 מטר.
באולימפיאדת אתונה (1906) זכה לייטבודי בשתי מדליות, זהב וכסף. הוא הגן על תוארו וזכה במדליית זהב בריצה ל-1500 מטר בתוצאה של 4:12.0 דקות, לפני ג'ון מקגאו מבריטניה (4:12.6 דקות) וקריסטיאן הלסטרם משוודיה (4:13.4 דקות) ומדליית כסף בריצה ל-800 מטר כ-60 ס"מ אחרי בן ארצו פול פילגרם (2:01.5 דקות) ולפני וינדהם הלסוול מבריטניה. נוסף לכך, הוא סיים במקום עשירי בריצת 400 מטר בתוצאה של 53.0 שניות.
באולימפיאדת לונדון (1908) לא הצליח לייטבודי לעלות לשלב הגמר בריצות בהן השתתף ולא הצליח להגן על תאריו. הוא סיים במקום תשיעי בריצת 1500 מטר בתוצאה של 4:08.6 דקות, במקום עשירי בריצת 3200 מטר מכשולים.
בשנת 1953 נפטר בצ'ארלסטון, דרום קרוליינה.
שיאים אישיים

ריצת 400 מטר: 53.0 שניות (1906)
ריצת 800 מטר: 1:56.0 דקות (1904)
ריצת 1500 מטר: 4:05.4 דקות (1904)
הערות שוליים

↑  ג'יימס לייטבודי זכה ב-4 מדליות באולימפיאדה אחת (סנט לואיס 1904) ובעוד 2 מדליות באתונה 1906 שאינן נחשבות במניין המדליות, לפי הוועד האולימפי הבינלאומי.
ג'ורג' סייקס

| --- | --- |
אין תמונה חופשית
 לידה:  19 באפריל 1897 לונדון, הממלכה המאוחדת של בריטניה הגדולה ואירלנד 
 פטירה:  26 באוגוסט 1929 (בגיל 32) חיפה, פלשתינה (א"י) 
 מקום קבורה:  חיפה 
 
ג'ורג' סייקס (באנגלית: George Robert Hughenden Sykes, ‏19 באפריל 1897, לונדון - 26 באוגוסט 1929, חיפה) היה מנהל מחלקת תנועת הרכבות בארץ ישראל בתקופת המנדט הבריטי. ראשון נרצחי מאורעות תרפ"ט בחיפה.
קורות חייו > ראשית דרכו

סייקס נולד ב-19 באפריל 1897 בלונדון לג'ורג' הנרי סייקס, מהנדס טלגרף בהשכלתו ולפרנסס ריצ'ס (Frances Riches). את השכלתו רכש בדאלוויץ' קולג' (Dulwich College) שבעיר. באוגוסט 1914, זמן קצר לאחר פרוץ מלחמת העולם הראשונה, התגייס לחיל ההנדסה המלכותי. ברוב שנות המלחמה שירת בצרפת כשליח רכוב והגיע לדרגת רב"ט. סייקס נשאר בצבא עד 1919 ולאחר מכן הצטרף לחברת הרכבות המזרחית הגדולה (Great Eastern Railway Company) סטרטפורד, שם השתלם בתחום הנדסת מכונות ורכבות ובשנת 1926 הוצב בחיפה כמפקח על תנועת הרכבות מטעם חברת הרכבות הבריטית (Palestine Railways).
קורות חייו > מותו

ב-25 באוגוסט 1929, בסביבות השעה 18:40, בעת שנסע דרך רחוב הבורג' (כיום רחובות שיבת ציון ומעלה השחרור) יחד עם אשתו לכיוון ביתו בפאתיה המערביים של שכונת הדר הכרמל בעיר, נתקל במתפרעים ערבים אשר החלו לעלות לעבר הדר הכרמל וחשבוהו ליהודי. המתפרעים סקלו את מכוניתו ופצעוהו בראשו. לפני שהתמוטט הצליח סייקס לבלום את רכבו ולעצור. ההמון הערבי התפזר ואל רכבו נכנס איש ההגנה אשר פינה את בני הזוג סייקס לרחבת הטכניקום. סייקס נלקח לבית חולים הדסה בעיר עם שבר בבסיס הגולגולת ולמחרת, בשעה 13:15, נפטר מפצעיו. סייקס נטמן בשעות הערב של ה-26 באוגוסט בבית העלמין האנגליקני ברחוב יפו בחיפה.
בעקבות רציחתו חומשו כל השוטרים הבריטים בארץ ישראל.
קורות חייו > חיים פרטיים

סייקס הניח אחריו את אשתו דוריס קלארק (Doris Clarke), איתה התחתן ב-21 בנובמבר 1928 ואת שתי אחיותיו, מארי אגנס (Marie Agnes) ודורותי הילדה (Dorothy Hilda). אשתו חזרה לאנגליה ונפטרה בסארי בשנת 1965. לבני הזוג לא היו ילדים.
הנצחתו

במהלך השנים הרסו גנבי מתכות את מצבת קברו של סייקס בבית הקברות האנגליקני בחיפה, עד למצב בו כמעט ובלתי אפשרי היה לזהותו. בין השנים 2010–2011, ביוזמתו של חבר העמותה לתולדות חיפה, מיכאל גוטשלק, ובסיוע עמותת חברי המשטרה המנדטורית (Palestine Police Old Comrades Association and Friends), שוקמה המצבה, וב-22 בפברואר 2011 נערך טקס גילויה מחדש.
ראו גם

מאורעות תרפ"ט
הערות שוליים

1 2 3  HaRakevet - A Quarterly Journal on the Railways of the Middle East. Issue 91, December 2010. pp. 16-17. ‏קישור ישיר לביטאון.
1 2 3  HaRakevet - A Quarterly Journal on the Railways of the Middle East. Issue 90, September 2010, pp.11-12. ‏קישור ישיר לביטאון.
1 2  כתבה אודות גילוי המצבה של ג'ורג' סייקס.
↑  מרדכי נאור, יוסי בן-ארצי, חיפה בהתפתחותה 1918 - 1948, הוצאת יד יצחק בן-צבי, 1989, עמ' 179.
↑  במאורעות ולאחריהן, דבר, 14 באוגוסט 1930.
↑  המאורעות בחיפה, דבר, 3 בספטמבר 1929.
↑  מתוך כתבה בעיתון הניו יורק טיימס, 28 באוגוסט 1929.
↑  ‏Joshua Freedman, Haifa man crusades for British hero's grave, The Jerusalem Post, 22 July 2010.
קברו המשוקם של ג'ורג' סייקס בבית הקברות האנגליקני בחיפה
אשטון סמית'

| --- | --- |
אין תמונה חופשית
 לידה:  15 בדצמבר 1988 (בן 35) קינגסטון, ג'מייקה
 שם במה:  די-רוק דירייס קופי אשטון סמית'
 משקל:  93 ק"ג
 גובה:  1.88 מטר
 לאום:  אנגלי
 קריירה מקצוענית:  11 בפברואר 2007 – הווה (17 שנים)
 מאמנים:  Sovereign Championship Wrestling
 
אשטון טרנט סמית' (באנגלית: Ashton Trent Smith; נולד ב-15 בדצמבר 1988) הוא מתאבק אנגלי. הוא מוכר בעיקר בשל תקופתו בארגון ההיאבקות WWE כחלק ממחלקת בריטניה של התוכנית NXT, ה-NXT UK. הוא אלוף הזוגות לשעבר של NXT UK.
קריירת היאבקות מקצועית > תחילת הקריירה (2007–2013)

סמית' ערך את הופעת הבכורה שלו בענף ההיאבקות המקצועית ב-11 בפברואר 2007 בארגון ההיאבקות Triple X Wrestling‏ (TXW), שבסיסו בקובנטרי, מערב המידלנדס, אנגליה בקרב שבו הפסיד לזאק סייבר ג'וניור. את הקרב האחרון שלו במסגרת ארגון זה ערך ב-7 באוקטובר בהפסד לספוד. בין אותה השנה לשנת 2013, סמית' הופיע בארגוני היאבקות ברחבי הממלכה המאוחדת כמו SAS Wrestling,‏ Pro Championship Wrestling,‏ Alternative Wrestling World,‏ One Pro Wrestling,‏ International Pro Wrestling: United Kingdom,‏ Frontier Wrestling Alliance,‏ Pro Evolution Wrestling ו-Devon Wrestling Association.
קריירת היאבקות מקצועית > Preston City Wrestling‏ (2014–2018)

ב-28 במרץ 2014, סמית' ערך את קרב הבכורה שלו בארגון Preston City Wrestling‏ (PCW), כשהשתתף בקרב רויאל ראמבל של 30 משתתפים על האליפות במשקל כבד של PCW. במהלך שנת 2015, סמית' התמודד על מגוון אליפויות בארגון כמו אליפות במשקל קל, אליפות הזוגות ואליפות העולם, אך לא צלח לזכות באף אחת מהן. ב-9 בדצמבר 2016, סמית' איתגר את אלוף PCW במשקל קל, באבלגאם לקרב על התואר, שבסופו סמית' יצא עם ידו על העליונה וזכה באליפות PCW במשקל קל בפעם הראשונה בקריירה. לעומת זאת, לאחר שלוש הגנות מוצלחות על התואר מול יריבים כמו אותו באבלגאם, מייק ביילי וכריס רידג'וויי, הוא הפסיד את התואר ב-17 ביוני 2017 לדין אולמארק; הפסד זה קטע תקופת כהונה של 190 ימים מצידו של סמית'. באותה התקופה, הוא הופיע במקביל גם בארגוני היאבקות עצמאיים אחרים כמו FutureShock Wrestling,‏ Grand Pro Wrestling ו-Insane Championship Wrestling, שבהם רשם זכיות באליפויות הארגון.
קריירת היאבקות מקצועית > WWE‏ (2018–2022)

סמית' ערך את קרב הבכורה שלו ב-WWE ב-8 ביוני 2018 במסגרת פסטיבל Download, שבו השתתף בטורניר אליפות בריטניה אשר קבע את זהות המועמד לתואר אליפות בריטניה של פיט דאן. לאחר שגבר על ג'וסף קונרס בסיבוב הראשון, הוא הודח מהטורניר בסיבוב שבא לאחר מכן והתקיים ב-18 ביוני על ידי טראוויס בנקס. קרב הבכורה שלו במותג התקיים ב-28 ביולי, כשגבר בקרב יחידים על טאקר במסגרת הפרק השני של התוכנית השבועית NXT UK.
ב-2 ביוני בפרק של התוכנית NXT UK, סמית' ואוליבר קרטר זכו באליפות הזוגות של NXT UK לאחר שניצחו את אלופי הזוגות, מאסטש מאונטיין (טרנט סבן וטיילר בייט) ואת די פמיליה (תיאומן ורוהאן רג'א) בקרב זוגות משולש. ב-23 ביוני, סמית' וקרטר היו אמורים להגן על חגורות האליפות מול נציגי המותג NXT, ברוקס ג'נסן וג'וש בריגס, אך סמית' ספג פציעה בברכו והשניים נאלצו לוותר על התואר.
ב-18 באוגוסט 2022, סמית' שוחרר מחוזהו בארגון.
אליפויות והישגים

הישגים בארגון ההיאבקות Celtic Wrestling
אליפות הזוגות של Celtic Wrestling (פעם אחת)  - עם טיילר בראון
הישגים בארגון ההיאבקות Futureshock Wrestling
זוכה גביע Futureshock Wrestling‏ (2016)
אליפות Futureshock Wrestling (פעם אחת)
הישגים בארגון ההיאבקות Grand Pro Wrestling – GPW
האליפות הבריטית של GPW (פעם אחת)
אליפות הזוגות של GPW (פעם אחת)  - עם מרטין קירבי
הישגים בארגון ההיאבקות Insane Championship Wrestling – ICW
אליפות הזוגות של ICW (פעמיים)  - עם רמפייג' בראון
הישגים בארגון ההיאבקות Preston City Wrestling – PCW
אליפות PCW במשקל קל (פעם אחת)
הישגים בארגון ההיאבקות World Wrestling Entertainment – WWE
אליפות הזוגות של NXT UK (פעם אחת)  - עם אוליבר קרטר
הערות שוליים

↑  אשטון סמית' ואוליבר קרטר מוותרים על אליפות הזוגות של NXT UK בשל פציעה, אלופי זוגות חדשים הוכתרו
↑  ארגון ההיאבקות ה-WWE מבצע קיצוצים בחברה
ג'ורג' סמוט

| --- | --- |

 לידה:  20 בפברואר 1945 (בן 79) יוקון, ארצות הברית 
 שם לידה:  George Fitzgerald Smoot III 
 ענף מדעי:  אסטרופיזיקה 
 מקום לימודים:  המכון הטכנולוגי של מסצ'וסטס  בית הספר התיכון ארלינגטון 
 מנחה לדוקטורט:  David H. Frisch 
 מוסדות:  אוניברסיטת קליפורניה בברקלי 
 פרסים והוקרה:  פרס נובל לפיזיקה (2006)  מדליית אלברט איינשטיין (2003)  פרס ארנסט לורנס (1994)  מדליית נאס"א להישג מדעי יוצא דופן (1992)  מדליית ארסטד (2009)  עמית החברה הפיזיקלית האמריקאית 
 
ג'ורג' סמוט (באנגלית: George Smoot‏; נולד ב-20 בפברואר 1945) הוא אסטרופיזיקאי, קוסמולוג אמריקאי. בשנת 2006 זכה בפרס נובל לפיזיקה בשל מיפוי קרינת הרקע הקוסמית יחד עם ג'ון מאת'ר.
סמוט תומך במחקרי אסטרופיזיקה וקוסמולוגיה תצפית, והוא ממשיך במחקרים שונים בנושא של קרינת הרקע הקוסמית. הוא פרופסור באוניברסיטת קליפורניה בברקלי וחוקר בכיר במעבדה הלאומית לורנס ברקלי.